Aupáu pol seutor SOMA del PSOE (el más implicáu na corrución), pol ablanquiamientu que siempes-y regalen Podemos ya IU, y pol sofitu de bona parte los poderes táuticos y cuasi tolos mediáticos, Adrián Barbón Rodríguez acaba convirtise nel novenu presidente d’esti “Principado” que’l Reinu d’España mos llantó y cuyu Estatutu mos prohibió votar.
#000001
Tres el baturizu protocolariu y mediáticu que representó’l nomamientu de Barbón comu presidente del “Principado”, ANDECHA ASTUR topa dellos avances:
#000002
El PSOE vese na necesidá de frañer cola so hestoria de corrución conxénita y col so antiasturianismu militante, amás tamién colos sos cabezaleros (Villa, de Silva, Rodríguez Vigil, Trevín, Areces, Javier... unos mayestros nesto).
El PSOE vese obligáu a reconocer la grave crisis demográfica y renuncia al discursu mentirosu de les “lleendes urbanes”, qu’apregona’l mafiosu PSOE dende Tini Areces.
El PSOE vese forciáu a falar d’oficialidá de la llingua d’Asturies (magar que nun tenga mayoría p’aprebala, magar que nun la quiera, magar que tracamundie arrémente la ofialidá rial de Catalunya, Galicia o Euskal Herria con una “seudoficialidá amable” de segunda categoría).
#000003
Con más PSOE y con Barbón vamos siguir ensin tener un gobiernu bramente socialista. Continuarán cola so llínia de xestión neolliberal d’un sistema fondamente capitalista.
Con más PSOE y con Barbón vamos siguir teniendo un gobiernu antiasturianu, anque lo disimulen, anque firme decretos nel despachu de Belarmino Tomás.
#000005
Alcordémosmos bien: la llexisllatura de Barbón va ser la de los xestos y los símbolos. Y el gabinete de comunicación presidencial va ser el primer muérganu vital de Barbón.
#000007
Ésitu n’Agora Repúbliques y resultaos insuficientes n’Asturies
#000014
Propuestes escontra la precariedá pal futuro D'Asturies
#000018